6. ข้อพิพาททางกฎหมาย 

เมื่อวันที่ 18 มิถุนายน 2549 บริษัทถูกศาลแพ่งมีหมายเรียกให้เข้ามาเป็นจำเลยร่วม
ในคดีหมายเลขดำที่ 710/2548 ระหว่าง กองทุนสงเคราะห์การทำสวนยาง โจทก์ บริษัท
ธนาคารนครหลวงไทย จำกัด (มหาชน) จำเลย ข้อหา ผิดสัญญา จำนวนทุนทรัพย์
21,062,347.95 บาท สืบเนื่องจากปี 2544 บริษัทชนะการประกวดราคาปุ๋ยบำรุงจำนวน 2,873
ตันของสำนักงานกองทุนสงเคราะห์การทำสวนยาง (สกย.) กระทรวงเกษตรและสหกรณ์ ซึ่งบริษัท
ได้จัดทำหลักประกันซอง เป็นหนังสือค้ำประกันของ บมจ.ธนาคารนครหลวงไทย 2 ฉบับ เป็นเงิน
15,066,420 บาท และ1,593,580 บาท รวมเป็นมูลค่าหลักประกันซอง 16,660,000 บาท
ต่อมา สกย.ขอเจรจาราคาใหม่ ซึ่งไม่สามารถเจรจาตกลงราคาได้เป็นที่เรียบร้อย
คณะกรรมการบริหารของ สกย. มีมติอนุมัติให้ สกย.
ยกเลิกการจัดซื้อปุ๋ยบำรุงตามที่บริษัทชนะการประกวดราคาดังกล่าว
แต่นำหนังสือค้ำประกันไปเรียกร้องจาก บมจ.ธนาคารนครหลวงไทย
เนื่องจากบริษัทเห็นว่าการผิดสัญญาไม่ได้เกิดจากบริษัท
จึงแจ้งให้บมจ.ธนาคารนครหลวงไทยระงับการจ่าย ต่อมาเมื่อบริษัทเข้าสู่กระบวนการฟื้นฟูกิจการปี
2546 นั้น สกย.ไม่ได้ยื่นขอรับชำระหนี้แต่อย่างใด ในปี 2548 สกย.จึงฟ้อง
บมจ.ธนาคารนครหลวงไทยให้ชำระเงินตามหนังสือค้ำประกันดังกล่าว ทั้งนี้
เนื่องจากบมจ.ธนาคารนครหลวงไทย
ได้ยื่นขอรับชำระหนี้ไว้แล้วในระหว่างที่บริษัทอยู่ในกระบวนการฟื้นฟูกิจการ ดังนั้น
บมจ.ธนาคารนครหลวงไทย จึงขอศาลแพ่งหมายเรียกให้บริษัทเข้ามาเป็นจำเลยร่วม
และบริษัทยื่นคำให้การแก้คดีในฐานะจำเลยร่วมต่อศาลแพ่ง

ในระหว่างที่คดีดังกล่าวข้างต้นอยู่ระหว่างการพิจารณาคดี เมื่อวันที่ 14 ตุลาคม 2551
บริษัทได้แถลงให้ศาลแพ่งในคดีดังกล่าวทราบถึง
การที่บริษัทได้ยื่นคำร้องขอฟื้นฟูกิจการต่อศาลล้มละลายกลางเป็นคดีหมายเลขดำที่ ฟ.35/2551
ดังนั้น ศาลแพ่งจึงได้งดการพิจารณาคดีในส่วนของบริษัทไว้ชั่วคราวก่อน
เพื่อรอฟังผลคำสั่งของศาลล้มละลายกลาง ต่อมาเมื่อวันที่ 28 มกราคม 2552
ศาลล้มละลายกลางได้มีคำสั่งอนุญาตให้บริษัทเข้าสู่กระบวนการฟื้นฟูกิจการ
และตั้งให้บริษัทเป็นผู้ทำแผน ซึ่งศาลล้มละลายกลางพิจารณามีคำสั่งเห็นชอบด้วยแผนฟื้นฟูกิจการ
ขณะนี้อยู่ระหว่างขั้นตอนการบริหารแผนเพื่อนำเงินมาชำระหนี้แก่เจ้าหนี้

ภายหลังจากศาลล้มละลายกลางมีคำสั่งให้ฟื้นฟูกิจการของบริษัทแล้ว บริษัทได้แถลงต่อศาลแพ่ง
ในคดีหมายเลขดำที่ 710/2548 เพื่อให้ศาลแพ่งทำการพิจารณาคดีต่อไป
และเมื่อศาลแพ่งพิจารณาคดีเสร็จแล้ว ศาลแพ่งได้มีคำพิพากษาในวันที่ 17 ธันวาคม 2552
โดยพิจารณาว่าบริษัทมิได้เป็นฝ่ายผิดสัญญาซื้อขายปุ๋ยตามที่โจทก์กล่าวอ้าง
โจทก์จึงไม่มีสิทธิฟ้องเรียกเงินจากธนาคารนครหลวงไทย จำกัด (มหาชน)
ตามหนังสือค้ำประกันของจำเลย ศาลจึงมีคำพิพากษายกฟ้องโจทก์
ขณะนี้อยู่ระหว่างการอุทธรณ์คำพิพากษาของโจทก์

เมื่อวันที่ 30 กันยายน 2554 และวันที่ 3 ตุลาคม 2554 บริษัทได้แจ้งความดำเนินคดีอาญา
นายมานจี เนเดีย เอมีเรียล ที่ 1, นายมานจี เนเชีย เอมีเรียล ที่ 2
ต่อพนักงานสอบสวนสถานีตำรวจภูธร ต.มาบตาพุด อ.เมือง จ.ระยอง
ข้อหายักยอกทรัพย์ซากโรงงานของบริษัท บริษัทจึงแจ้งความดำเนินคดีอาญา รวมจำนวน 2 คดี คือ
คดีอาญาที่ 508/2554 และ 509/2554 ขณะนี้คดีอยู่ระหว่างการสอบสวนของพนักงานสอบสวน
และจากเหตุดังกล่าวเมื่อวันที่ 4 ตุลาคม 2554 บริษัทได้ฟ้องคดีแพ่ง บริษัท
อุตสาหกรรมเชื้อเพลิงธรรมชาติ จำกัด ที่ 1, นายมานจี เนเดีย เอมีเรียล ที่ 2, นายมานจี
เนเชีย เอมีเรียล ที่ 3 (จำเลย) ต่อศาลจังหวัดระยอง เป็นคดีหมายเลขดำที่ 1389/2554
ฐานความผิด ละเมิด เรียกค่าเสียหาย ขับไล่
เพื่อให้จำเลยทั้งสามร่วมกันชดใช้ค่าเสียหายทางแพ่งให้แก่บริษัท

เมื่อวันที่ 21 พฤศจิกายน 2554 บริษัทได้ยื่นฟ้องการนิคมอุตสาหกรรมมาบตาพุด ต่อศาลแพ่ง
เป็นคดีหมายเลขดำที่ 4117/2554 ฐานความผิด ละเมิด เรียกค่าเสียหาย
เหตุเพราะจำเลยได้บอกเลิกสัญญาร่วมดำเนินงานพัฒนาพื้นที่ท่าเทียบเรือ กับบริษัท ท่าเรือระยอง
จำกัด และขับไล่บริษัท ท่าเรือระยอง จำกัด ให้ออกจากพื้นที่ท่าเทียบเรือ
ทำให้บริษัทในฐานะผู้ถือหุ้นรายใหญ่ของบริษัท ท่าเรือระยอง จำกัด ได้รับความเสียหาย
ซึ่งอาจส่งผลกระทบต่อการปฏิบัติตามแผนฟื้นฟูกิจการของบริษัท
โดยขณะนี้คดีอยู่ระหว่างประธานศาลฎีกาพิจารณาว่าในประเด็นที่ว่า
คดีอยู่ในเขตอำนาจศาลแพ่งหรือศาลล้มละลายกลาง

เมื่อวันที่ 25 พฤศจิกายน 2554 บริษัทได้ยื่นฟ้องคดีแพ่ง บริษัท อุตสาหกรรมเชื้อเพลิงธรรมชาติ
จำกัด ต่อศาลจังหวัดระยอง คดีหมายเลขดำที่ 1637/2554 ฐานความผิด ผิดสัญญา
เรียกค่าบริการโกดังเก็บสินค้า คดีอยู่ระหว่างศาลนัดชี้สองสถาน